**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **17.05.2021 o 10.00h.**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

 Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Monika Smutná - office manager

**Hostia:**

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Program:

1. Hlasovanie “per - rollam “
2. Kontrola úloh
3. Aktuálne epidemické opatrenia a plán podujatí
4. Rozpočet 2021
5. Divadlo LUDUS
6. Rekonštrukcia výmenníkovej stanice tepla v DK Ružinov
7. Základy v SD Nivy
8. Rekonštrukcia SD Prievoz a SD Nivy – variantné riešenia
9. Čítanie pre deti v prírode v rôznych m.č.
10. Rôzne
11. Termín ďalšieho stretnutia predstavenstva

Keďže neboli návrhy na zmenu ani doplnenie programu, PP dal hlasovať o návrhu programu.

*Hlasovanie:*

*Za: 4*

*Proti: 0*

*Zdržal sa: 0*

Program bol prijatý.

**Bod č. 1. – Hlasovanie “ per / rollam “**

Uznesenie ,, per – rollam “ č. 08.05.2021 / 1: *Predstavenstvo schvaľuje žiadosť spoločnosti Slovenský zväz malého futbalu ( SZMF ) na zriadenie sídla spoločnosti MAKIA, s.r.o., v DK Ružinov s nasledovnými podmienkami:*

* Spoločnosť tento súhlas vydáva do 31.12.2021 ( následne automaticky zaniká )alebo do dňa ukončenia nájomného vzťahu so SZMF, podľa toho, ktorá z týchto skutočností nastane skôr,
* Spoločnosť je oprávnená kedykoľvek tento súhlad odvolať.

**Bod č. 2. – Kontrola úloh**

PP prešiel otvorené úlohy a skonštatoval ich stav.

**Bod. č. 3 – Aktuálne epidemické opatrenia a plán podujatí**

P. riaditeľka oboznámila prítomných o plánoch podujatí leto - jeseň a to:

-najkrajší pes Ružinova, Kapela Ružinova, Kultúrne leto, Jarmok počas Ružinovských hodov. P. Pilková, navrhla ,aby sa Juniáles spravil formou ,, Túlavé kino v parku „ ďalej p. Pilková navrhla ,, Čítanie pod Lipami „ aj s p. Dankou Pleškovou z SD Prievoz realizované po celej MČ Bratislava - Ružinov , kde by deťom rozdali tuli vaky. P. riaditeľka poprosila tých prítomných, ktorí lepšie poznajú Prievoz, aby vytypovali priestor na tieto účely.

**Bod. č. 4 – Rozpočet**

P. Fabián spolupracuje s p. Kohútovou na finančnom pláne. Očakávajú sa nižšie osobné náklady a vyššie náklady za služby: IT, služby právnika, Ampéria – revízie. P. Fabián poprosil p.Kohútovú, aby zistila, kedy sa robil odpočet plynu a stav meračov za účelom verifikácie účtovanej spotreby.

**Bod. č. 5 – Divadlo LUDUS**

P. Fabián oboznámil prítomných, že sa konala prehliadka začiatkom mája priestorov SD Nivy za prítomnosti predstaviteľov s BSK ohľadne Divadla LUDUS. Divadlo LUDUS nevie, aké majú finančné zdroje, pričom sú závislí od schválenia zdrojov od BSK a majú ďalšie / iné priority, ako je napr. obnova kaštieľov v regióne. Tým pádom sa prítomní členovia spoločne zhodli, že podkrovné priestory v SD Nivy vo výmere cca 200m2 treba vyčistiť , vymaľovať a ponúknuť na prenájom v sume najmenej 1 600 EUR. Bude o tom informovaný p.Valúch.

**Bod. č. 6 – Rekonštrukcia výmenníkovej stanice tepla v DK Ružinov**

P. riaditeľka informovala, že p. Mihálik má pripravené VO, čakáme na schválenie finančných prostriedkov cez miestne zastupiteľstvo. P. Fabián informoval, že jednal so zástupcami MČ Bratislava–Ružinov, DR a bude apelovať na poslancov MZ, aby tieto prostriedky schválili v rámci júnovej aktualizácie rozpočtu MČ Bratislava–Ružinov. P. vedúca Ekonomického odboru prostriedky zahrnula do návrhu aktualizácie rozpočtu.

**Bod. č. 7 – Základy SD Nivy**

P. riaditeľka informovala , že dokumentáciu k VO nemáme pripravenú, technicky nevieme vyšpecifikovať. Vo veľkej sále nemáme osvedčenie o štátnej skúške ,teraz sa ešte čaká na výmenu svietidiel.

**Bod. Č.8 – Rekonštrukcia SD Prievoz a SD Trnávka – variantné riešenia**

P. Fabián si prešiel materiál, celkovo tomu nerozumel, pretože schémy mu neboli úplne jasné. P. Pilková navrhla stretnutie občanov MČ Bratislava-Ružinov, aby občania sami pripomienkovali čo by tam chceli mať. Bolo by dobré, keby aj p. starosta MČ povedal predstaviteľom spoločnosti svoju víziu.

**Bod.č.9 – Čítanie pre deti v prírode v rôznych m.č.**

Tento bod sa prejednal v Bode č.3

**Bod. Č.10 – Rôzne**

P. riaditeľka v tomto bode hneď začala výberom nového interného právnika Spoločnosti.

P. Smutná telefonicky osloví a pozve uchádzačov na osobný pohovor. P. Ďurajková, ktorá bola on-line je tiež toho názoru, že by mal byť prijatý interný právnik a nemala by byť predĺžená zmluva s externou právnou spoločnosťou. P. Kurhajcová a p. Fabián povedali, že sú zástancami systému 1 +1 a to: interný právnik na polovičný prípadne 2/3-ný, pracovný úväzok a k tomu externá právna kancelária na riešenie zložitejších a závažnejších právnických úkonov.

Ďalej p. riaditeľka informovala, že v mesiaci September 2021 bude v DK Ružinov hrať Divadlo  [Wüstenrot ( treba to dať na schválenie predstavenstvu )](https://gedur.sk/)

V bode Rôzne sa hlasovalo o nasledovných žiadostiach:

**Žiadosť o ukončenie nájomnej zmluvy č.4/NZD/2021/01 s nájomcom DK Ružinov p. Milenkovičom**

Uznesenie č. 17.05.2021 / 1.: *Predstavenstvo súhlasí s ukončením nájmu ku dňu 30.06.2021.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Žiadosť o zníženie nájmu pre cestovateľský festival Cestou necestou na mesiac November 2021.**

Organizátor Festivalu Cestou necestou žiadal rovnaké podmienky, ako v minulých obdobiach vrátane ceny prenájmu vo výške 800 EUR.

Uznesenie č. 17.05.2021 / 2.: *Predstavenstvo súhlasí so žiadosťou za rovnakých podmienok, aké boli uvedené v žiadosti..*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Žiadosť o zníženie nájomného počas zrušenia vyučovania vyvolaného novým koronavírusom COVID-19 od Súkromnej základnej umeleckej školy -Výtvarný ateliér LADON v priestoroch SD Trávniky a SD Nivy v mesiacoch Január, Február 2021.**

Uznesenie č. 17.05.2021 / 3.: *Predstavenstvo súhlasí so žiadosťou na zníženie o 50% z ceny nájmu za obdobie uvedené v žiadosti t.j. obdobie Január a Február 2021.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Žiadosť o zníženie nájmu OZ. Tanečná skupina Siluet Bratislava, Ing. Veronika Onderišinová**

*Žiadosť sa odročuje .Predstavenstvo navrhlo prizvať pani Onderišinovú na najbližšie stretnutie predstavenstva..*

**Žiadosť o opravu prenajatých priestorov v DK Trávniky od OZ Samaria**

Uznesenie č. 17.05.2021 / 4.: *Predstavenstvo schvaľuje žiadosť OZ Samaria o opravu prenajatých priestorov .*

*Hlasovanie:*

*Za: 0*

*Proti: 4*

*Zdržal sa: 0*

Návrh nebol prijatý.

**Žiadosť o prenájom priestoru č. 5 v SD Trávniky, navrhovaná cena 5€/m2 od OZ Samaria**

Uznesenie č. 17.05.2021 / 5.: *Predstavenstvo schvaľuje žiadosť OZ Samaria o prenájom priestoru č.5 v SD Trávniky.*

*Hlasovanie:*

*Za: 0*

*Proti: 4*

*Zdržal sa: 0*

Návrh nebol prijatý.

V bode rôzne sa ďalej diskutovalo o účtovnom programe, ktorý používa Spoločnosť. Vzhľadom na to, že je určený primárne pre obce, prípadne príspevkové / rozpočtové organizácie, nevyhovuje plne Spoločnosti. P.Kohútová by mala navrhnúť alternatívu programu, s ktorým by chcela do budúcna pracovať, pričom je potrebné uviesť náklady na súčasný systém a náklady na navrhované alternatívy, ako aj uviesť výhody a nevýhody týchto alternatív v porovnaní so systémom využívaných v súčasnosti. P. riaditeľka upozornila, že takýto prechod je možný k 1.1., nie uprostred roka, s čím členovia predstavenstva vyjadrili súhlas.

Ďalej sa predstavenstvo zaoberalo mzdovými záležitosťami pracovníkov ohľadne ich finančného ohodnotenia.

**Bod. č. 11 – Termín ďalšieho stretnutia predstavenstva**

Termín ďalšieho stretnutia predstavenstva bol stanovený na 09.06.2021 ( streda ) o 10.00h. v DK Ružinov.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 17.05.2021

Zapísala: Monika Smutná